KURZUS: Pénzügyi tervezés

MODUL: I. modul

3. lecke: Növekedés és finanszírozás

| A harmadik leckében folytatjuk a hosszú távú pénzügyi tervezés témakörének tárgyalását, mely során elsősorban arra koncentrálunk, hogy bemutatásra kerüljenek a finanszírozási és beruházási döntések közötti egyensúly, megfelelés biztosításának folyamatára vonatkozó legfontosabb elméleti összefüggések, illetve pénzügyi módszerek. A leckében részletesen foglalkozunk a növekedés két speciális, kiemelt fontosságú típusával, a belső és a fenntartható növekedéssel, illetve finanszírozásuknak a pénzügyi tervezésre gyakorolt hatásaival.
Tanulási útmutató
Tananyag
Dr. Kovács Gábor: Pénzügyi tervezés, 3. fejezet (Növekedés és finanszírozás)
Kulcsfogalmak
Belső növekedés Belső növekedési ráta Fenntartható növekedés Állandó hitelarány Fenntartható növekedési ráta
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 3. fejezethez (Növekedés és finanszírozás) tartozó tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a belső növekedés feltételeit. felsorolásból ki tudja választani a belső növekedési ráta fogalmát. felsorolásból ki tudja választani a fenntartható növekedés feltételeit. felsorolásból ki tudja választani a fenntartható növekedési ráta fogalmát. felsorolásból ki tudja választani a vállalkozás belső növekedési rátájának értékét. felsorolásból ki tudja választani a vállalkozás fenntartható növekedési rátájának értékét. felsorolásból ki tudja választani az eszközök várható értékét belső növekedés esetén. felsorolásból ki tudja választani a saját tőke várható értékét belső növekedés esetén. felsorolásból ki tudja választani a hitelek várható értékét belső növekedés esetén. felsorolásból ki tudja választani az osztalék várható értékét belső növekedés esetén. felsorolásból ki tudja választani a mérleg szerinti eredmény várható értékét belső növekedés esetén. felsorolásból ki tudja választani az eszközök várható értékét fenntartható növekedés esetén. felsorolásból ki tudja választani a saját tőke várható értékét fenntartható növekedés esetén. felsorolásból ki tudja választani a hitelek várható értékét fenntartható növekedés esetén. felsorolásból ki tudja választani az osztalék várható értékét fenntartható növekedés esetén. felsorolásból ki tudja választani a mérleg szerinti eredmény várható értékét fenntartható növekedés esetén.

| Önellenőrző kérdések
1. Válassza ki az alábbi felsorolásból a belső növekedés feltételeit!
| A vállalkozás nem akar új tulajdonosi tőkét bevonni és állandó hitelarányt tart fenn.
| A vállalkozás bevonhat új tulajdonosi tőkét, de nem vehet fel újabb hiteleket.
| A vállalkozás nem akar új tulajdonosi tőkét bevonni és nem vesz fel újabb hiteleket sem.
2. Válassza ki az alábbi felsorolásból a belső növekedési ráta fogalmát!
| Megmutatja, hogy a vállalkozás maximum hány százalékkal növekedhet, amennyiben nem bocsát ki (új) részvényeket, illetve nem vesz fel újabb hiteleket.
| Megmutatja, hogy a vállalkozás átlagosan hány százalékkal növekedhet, amennyiben nem bocsát ki (új) részvényeket, illetve nem vesz fel újabb hiteleket.
| Megmutatja, hogy a vállalkozás maximum hány százalékkal növekedhet, amennyiben nem bocsát ki (új) részvényutalványokat, illetve nem vesz fel újabb hiteleket.
3. Válassza ki az alábbi felsorolásból a fenntartható növekedés feltételeit!
| A vállalkozás nem akar új tulajdonosi tőkét bevonni és állandó hitelarányt tart fenn.
| A vállalkozás nem akar új tulajdonosi tőkét bevonni és nem vesz fel újabb hiteleket sem.
| A vállalkozás árbevételét csak olyan mértékben növeli, ami hosszú távon is fenntartható.
4. Válassza ki az alábbi felsorolásból a fenntartható növekedési ráta fogalmát!
| Megmutatja, hogy a vállalkozás minimum hány százalékkal növekedhet, amennyiben nem bocsát ki (új) részvényeket, illetve nem vesz fel újabb hiteleket.
| Megmutatja, hogy a vállalkozás maximum hány százalékkal növekedhet, amennyiben nem bocsát ki (új) részvényeket, illetve nem vesz fel újabb hiteleket.
| Megmutatja, hogy a vállalkozás maximum hány százalékkal növekedhet, amennyiben nem bocsát ki (új) részvényeket, illetve állandó eladósodottsági szintet (hitelarányt) tart fenn.
5. Tegyük fel, hogy a 2007-es üzleti évre vonatkozóan vállalkozásunk mérlege és eredménykimutatása a következőképpen alakult (millió Ft)
Mérleg
Eszközök | 2007-es év | Források | 2007-es év
Eszközök értéke | 1800 | Saját tőke | 1100
|  | Hitelek | 700
Eszközök összesen | 1800 | Források összesen | 1800
Eredménykimutatás (2007)
Adózott nyereség | 300
Osztalék | 120
Mérleg szerinti eredmény | 180
5/A Válassza ki az alábbi felsorolásból a belső növekedési ráta értékét!
| 11,11%
| 14,56%
| 15,71%
5/B Válassza ki az alábbi felsorolásból a fenntartható növekedési ráta értékét!
| 20,34%
| 19,57%
| 25,57%
5/C Válassza ki az alábbi felsorolásból az eszközök értékét belső növekedés esetére a 2008-as évre vonatkozóan!
| 2062,1 millió Ft
| 2000 millió Ft
| 2104,3 millió Ft
5/D Válassza ki az alábbi felsorolásból a saját tőke értékét belső növekedés esetére a 2008-as évre vonatkozóan!
| 1300 millió Ft
| 1462,1 millió Ft
| 1512,4 millió Ft
5/E Válassza ki az alábbi felsorolásból a hitelek értékét belső növekedés esetére a 2008-as évre vonatkozóan!
| 784,1 millió Ft
| 777,8 millió Ft
| 700 millió Ft
5/F Válassza ki az alábbi felsorolásból az osztalék értékét belső növekedés esetére a 2008-as évre vonatkozóan!
| 150 millió Ft
| 137,5 millió Ft
| 133,3 millió Ft
5/G Válassza ki az alábbi felsorolásból a mérleg szerinti eredmény értékét belső növekedés esetére a 2008-as évre vonatkozóan!
| 180 millió Ft
| 200 millió Ft
| 313,3 millió Ft
5/H Válassza ki az alábbi felsorolásból az eszközök értékét fenntartható növekedés esetére a 2008-as évre vonatkozóan!
| 2300 millió Ft
| 2152,2 millió Ft
| 2451,7 millió Ft
5/I Válassza ki az alábbi felsorolásból a saját tőke értékét fenntartható növekedés esetére a 2008-as évre vonatkozóan!
| 1315,2 millió Ft
| 1432,7 millió Ft
| 1512 millió Ft
5/J Válassza ki az alábbi felsorolásból a hitelek értékét fenntartható növekedés esetére a 2008-as évre vonatkozóan!
| 863,6 millió Ft
| 700 millió Ft
| 837 millió Ft
5/K Válassza ki az alábbi felsorolásból az osztalék értékét fenntartható növekedés esetére a 2008-as évre vonatkozóan!
| 120 millió Ft
| 133,33 millió Ft
| 143,48 millió Ft
5/L Válassza ki az alábbi felsorolásból a mérleg szerinti eredmény értékét fenntartható növekedés esetére a 2008-as évre vonatkozóan!
| 180 millió Ft
| 215,2 millió Ft
| 237,8 millió Ft