KURZUS: Pénzügyi tervezés

MODUL: IV. modul

9. lecke: Határidős ügyletek

| A lecke a származtatott ügyletekről, legfontosabb típusaikról, alkalmazásuk gyakorlati jelentőségéről szól. A származtatott ügyletek közül részletesen a határidős ügyletekről, a határidős árfolyam meghatározásának módjáról lesz szó.
Tanulási útmutató
Tananyag
Dr. Kovács Gábor: Pénzügyi szolgáltatások és döntések, 9. fejezet (Határidős ügyletek).
Kulcsfogalmak
Származtatott ügylet Spekuláció Határidős ügylet Opciós ügylet Csereügylet Határidős eladási ügylet Határidős vételi ügylet Határidős devizaügylet Határidős áruügylet Forward ügylet Futures ügylet Ellenügylet Határidős árfolyam Várakozási elmélet Klíringház Kezdő letét
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 9. fejezethez (Határidős ügyletek) tartozó tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a pénzügyi ügyletek két alaptípusát. felsorolásból ki tudja választani a származtatott ügylet fogalmát. felsorolásból ki tudja választani a származtatott ügylet létrehozásának motivációit. felsorolásból ki tudja választani a származtatott ügyletek típusait. felsorolásból ki tudja választani a határidős eladási ügylet fogalmát. felsorolásból ki tudja választani a határidős vételi ügylet fogalmát. felsorolásból ki tudja választani a határidős kötések legfontosabb típusait az üzlet tárgya szerint. felsorolásból ki tudja választani a határidős devizaügylet fogalmát. felsorolásból ki tudja választani a határidős áruügylet fogalmát. felsorolásból ki tudja választani a pénzügyi termékekre vonatkozó ügyletek fogalmát. felsorolásból ki tudja választani az ellenügylet fogalmát. felsorolásból ki tudja választani a határidős árfolyam fogalmát. felsorolásból ki tudja választani a külföldi fizetőeszközben denominált pénzáramlás értékelésének módszereit. felsorolásból ki tudja választani a külföldi diszkontráta alapján történő értékelés lépéseit. felsorolásból ki tudja választani a külföldi diszkontráta alapján történő értékelés jellemzőit. felsorolásból ki tudja választani a határidős ügyletekkel történő értékelés lépéseit. felsorolásból ki tudja választani a határidős ügyletekkel történő értékelés jellemzőit. felsorolásból ki tudja választani a határidős áruügylet tárgyait. ki tudja számolni a határidős árfolyamot adott jövőbeli időpontra vonatkozóan. ki tudja számolni a külföldi fizetőeszközben denominált pénzáramlás nettó jelenértékét hazai és külföldi fizetőeszközben is. ki tudja számolni a külföldi fizetőeszközben denominált pénzáramlás nettó jelenértékét hazai és külföldi fizetőeszközben is, abban az esetben, ha a vállalkozás határidős ügyletek segítségével védekezik az árfolyamkockázat ellen. ki tudja számolni határidős áruügylet esetén a kezdő letét értékét, a letéti számla egyenlegének a változását a határidős ár adott nagyságú emelkedése vagy csökkenése esetén. meg tudja határozni határidős áruügylet esetén a határidős pozíció lezárásához szükséges ellenügyletet.

| Önellenőrző kérdések
1. Válassza ki az alábbi felsorolásból a pénzügyi ügyletek két alaptípusát!
| Határidős ügylet, származtatott ügylet.
| Közvetett ügylet, származtatott ügylet.
| Közvetlen ügylet, származtatott ügylet.
2. Válassza ki az alábbi felsorolásból a származtatott ügylet fogalmát!
| A származtatott ügylet olyan pénzügyi ügylet, melynek értékét más pénzügyi eszközök értéke, illetve értékének változása határozza meg.
| A származtatott ügylet olyan pénzügyi ügylet, melynek értékét más bankszámla értéke, illetve értékének változása határozza meg.
| A származtatott ügylet olyan pénzügyi ügylet, melynek értékét más tőzsdeindex értéke, illetve értékének változása határozza meg.
3. Válassza ki az alábbi felsorolásból a származtatott ügylet létrehozásának motivációit!
| A származtatott ügylet létrehozásának célja egyrészt a földrajzi diverzifikáció, másrészt a spekuláció.
| A származtatott ügylet létrehozásának célja egyrészt a kockázatcsökkentés, másrészt a spekuláció.
| A származtatott ügylet létrehozásának célja egyrészt a költségcsökkentés, másrészt a spekuláció.
4. Válassza ki az alábbi felsorolásból a származtatott ügyletek típusait!
| Határidős ügylet, opciós ügylet, cash-flow ügylet.
| Határidős ügylet, opciós ügylet, csereügylet.
| Prompt ügylet, opciós ügylet, csereügylet.
5. Válassza ki az alábbi felsorolásból a határidős eladási ügylet fogalmát!
| A határidős eladási ügylet az adott terméknek adott jövőbeli időpontra vonatkozó eladása, egy már a jelenben előre meghatározott áron.
| A határidős eladási ügylet az adott terméknek adott jövőbeli időpontra vonatkozó eladása, a jövőben meghatározott áron.
| A határidős eladási ügylet az adott terméknek jelenbeli időpontra vonatkozó eladása, egy már a jelenben előre meghatározott áron.
6. Válassza ki az alábbi felsorolásból a határidős vételi ügylet fogalmát!
| A határidős vételi ügylet az adott terméknek adott jövőbeli időpontra vonatkozó megvásárlása a jövőben meghatározott áron.
| A határidős vételi ügylet az adott terméknek jelenbeli időpontra vonatkozó megvásárlása a már jelenben meghatározott áron.
| A határidős vételi ügylet az adott terméknek adott jövőbeli időpontra vonatkozó megvásárlása egy, már jelenben meghatározott áron.
7. Válassza ki az alábbi felsorolásból az üzlet tárgya szerinti határidős kötések típusait!
| Határidős deviza/valuta ügylet, határidős csereügylet, pénzügyi termékre vonatkozó ügylet.
| Határidős deviza/valuta ügylet, határidős áruügylet, kamat swap vonatkozó ügylet.
| Határidős deviza/valuta ügylet, határidős áruügylet, pénzügyi termékre vonatkozó ügylet.
8. Válassza ki az alábbi felsorolásból a határidős devizaügylet fogalmát!
| A határidős devizaügylet valamely külföldi deviza vagy valuta határidőre történő eladására/megvásárlására vonatkozik, célja az árfolyamkockázat semlegesítése.
| A határidős devizaügylet valamely külföldi deviza vagy valuta határidőre történő eladására/megvásárlására vonatkozik, célja az kamatlábkockázat semlegesítése.
| A határidős devizaügylet valamely belföldi deviza vagy valuta határidőre történő eladására/megvásárlására vonatkozik, célja az árfolyamkockázat semlegesítése.
9. Válassza ki az alábbi felsorolásból a határidős áruügylet fogalmát!
| A határidős áruügylet tárgya valamely fizikai formában is létező termék. Áruügylet segítségével az adott eszköz értékének változásából fakadó árfolyamkockázat küszöbölhető ki.
| A határidős áruügylet tárgya valamely fizikai formában is létező termék. Áruügylet segítségével az adott eszköz értékének változásából fakadó árkockázat küszöbölhető ki.
| A határidős áruügylet tárgya valamely fizikai formában is létező termék. Áruügylet segítségével az adott eszköz értékének változásából fakadó kamatkockázat küszöbölhető ki.
10. Válassza ki az alábbi felsorolásból a pénzügyi termékekre vonatkozó ügyletek fogalmát!
| A pénzügyi termékekre vonatkozó ügyletek esetén az adásvétel tárgya valamilyen pénzügyi eszköz. Az ide tartozó ügyletek egyik csoportja valamilyen referencia kamatlábra, a másik csoport valamilyen részvényindexre vonatkozik.
| A pénzügyi termékekre vonatkozó ügyletek esetén az adásvétel tárgya valamilyen pénzügyi eszköz. Az ide tartozó ügyletek egyik csoportja valamilyen bankközi kamatlábra, a másik csoport valamilyen részvényindexre vonatkozik.
| A pénzügyi termékekre vonatkozó ügyletek esetén az adásvétel tárgya valamilyen pénzügyi eszköz. Az ide tartozó ügyletek egyik csoportja valamilyen referencia kamatlábra, a másik csoport valamilyen árindexre vonatkozik.
11. Válassza ki az alábbi felsorolásból az ellenügylet fogalmát!
| Ellenügylet esetén egy jövőbeli napi árfolyamon megveszik ugyanazt a pénzügyi terméket, így a vétel révén fedezik az eladási kötelezettséget.
| Ellenügylet esetén az adott napi árfolyamon megveszik ugyanazt a pénzügyi terméket, így a vétel révén fedezik az eladási kötelezettséget.
| Ellenügylet esetén az adott napi árfolyamon megveszik ugyanazt a pénzügyi terméket, így a vétel révén fedezik a vételi kötelezettséget.
12. Válassza ki az alábbi felsorolásból a határidős árfolyam fogalmát!
| A határidős árfolyam megmutatja, hogy a jelenben milyen áron lehet egy terméket megvásárolni vagy eladni.
| A határidős árfolyam megmutatja, hogy a jövőben milyen áron lehet egy terméket megvásárolni vagy eladni.
| A határidős árfolyam megmutatja, hogy adott határidőre milyen áron lehet egy terméket megvásárolni vagy eladni.
13. Válassza ki az alábbi felsorolásból a külföldi fizetőeszközben denominált pénzáramlás értékelésének módszereit!
| A külföldi fizetőeszközben denominált pénzáramlás értékelése történhet belföldi diszkontráta alkalmazásával vagy határidős ügyletek segítségével.
| A külföldi fizetőeszközben denominált pénzáramlás értékelése történhet külföldi diszkontráta alkalmazásával vagy swap ügyletek segítségével.
| A külföldi fizetőeszközben denominált pénzáramlás értékelése történhet külföldi diszkontráta alkalmazásával vagy határidős ügyletek segítségével.
14. Válassza ki az alábbi felsorolásból a külföldi diszkontráta alapján történő értékelés lépéseit!
| Először ki kell számítani a külföldi hozam segítségével a diszkontált nettó jelenértéket, majd a kapott értéket a futures árfolyam segítségével át kell váltani belföldi fizetőeszközre.
| Először ki kell számítani a külföldi hozam segítségével a diszkontált nettó jelenértéket, majd a kapott értéket a prompt árfolyam segítségével át kell váltani belföldi fizetőeszközre.
| Először ki kell számítani a külföldi hozam segítségével a diszkontált nettó jelenértéket, majd a kapott értéket a prompt árfolyam segítségével át kell váltani külföldi fizetőeszközre.
15. Válassza ki az alábbi felsorolásból a külföldi diszkontráta alapján történő értékelés jellemzőit!
| A külföldi diszkontráta alapján történő értékelés hátránya a külföldi fizetőeszközben elvárt hozam meghatározásának nehézsége.
| A külföldi diszkontráta alapján történő értékelés előnye a külföldi fizetőeszközben elvárt hozam meghatározásának egyszerűsége.
| A külföldi diszkontráta alapján történő értékelés hátránya a külföldi fizetőeszközben elvárt költség meghatározásának nehézsége.
16. Válassza ki az alábbi felsorolásból a határidős ügyletekkel történő értékelés lépéseit!
| A határidős ügyletekkel történő értékelés lépései: határidős ügylet kötése minden időpontra; a határidős árfolyamok segítségével a külföldi pénzáramlások átváltása belföldi fizetőeszközre; a pénzáramlások nettó jelenértékének kiszámítása belföldi diszkontráta segítségével.
| A határidős ügyletekkel történő értékelés lépései: határidős ügylet kötése az első időpontra; a határidős árfolyamok segítségével a külföldi pénzáramlások átváltása belföldi fizetőeszközre; a pénzáramlások nettó jelenértékének kiszámítása belföldi diszkontráta segítségével.
| A határidős ügyletekkel történő értékelés lépései: határidős ügylet kötése minden időpontra; a határidős árfolyamok segítségével a belföldi pénzáramlások átváltása belföldi fizetőeszközre; a pénzáramlások nettó jelenértékének kiszámítása belföldi diszkontráta segítségével.
17. Válassza ki az alábbi felsorolásból a határidős ügyletekkel történő értékelés jellemzőit!
| A határidős ügyletekkel történő értékelés előnye, hogy a határidős kötések miatt a vállalkozás megszabadul a kamatkockázattól.
| A határidős ügyletekkel történő értékelés előnye, hogy a határidős kötések miatt a vállalkozás megszabadul az árkockázattól.
| A határidős ügyletekkel történő értékelés előnye, hogy a határidős kötések miatt a vállalkozás megszabadul az árfolyamkockázattól.
18. Válassza ki az alábbi felsorolásból a határidős áruügylet tárgyait!
| A határidős áruügylet tárgya lehet mezőgazdasági termék vagy fémek, energiahordozók.
| A határidős áruügylet tárgya lehet pénzügyi termék vagy fémek, energiahordozók.
| A határidős áruügylet tárgya lehet mezőgazdasági termék vagy barter.
19. Egy magyar vállalkozás Németországban szeretne egy beruházást megvalósítani. A projekt a várhatóan a következő kiadásokkal és bevételekkel fog járni:
Időpont | 0. év | 1. év | 2. év | 3.év
Pénzáramlás (millió euró) | -70 | 30 | 25 | 25
Az eurókamatláb 4%, a forintkamatláb pedig 9%. Az euró jelenlegi árfolyama 240 Ft/.
19./A Mekkora lesz a projekt nettó jelenértéke euróban kifejezve? Millióban számoljon! Válassza ki a helyes megoldást!
| -2,13 MEUR
| 4,18 MEUR
| 10 MEUR
19./B Mekkora lesz a projekt nettó jelenértéke forintban kifejezve? Millióban számoljon! Válassza ki a helyes megoldást!
| -511,35 MFt
| 1004,4 MFt
| 2,4 MFt
19./C Mekkora lesz a második évre vonatkozó határidős árfolyam? Válassza ki a helyes megoldást!
| 251,54 Ft/EUR
| 260,18 Ft/EUR
| 263,6 Ft/EUR
19./D Mekkora lesz a beruházás értéke millió forintban, amennyiben a vállalkozás határidős ügyletek segítségével védekezik az árfolyam-változás ellen? Válassza ki a helyes megoldást!
| 0 MFt
| 1004,4 MFt
| 2,4 MFt
20. Egy kőolajkitermelő cég a kőolaj esetleges árváltozásból fakadó kockázat kivédésére határidős ügyletet köt a tőzsdén. December 1-i lejáratra elad 50000 hordó Brent kőolajat, hordónkénti 100 dolláros áron. Egy kötésegység 1000 hordó. A letéti követelmény az ügylet ellenértékének 4%-a. Az ügyletek napi elszámolásúak. Ezer dollárban számoljon!
20./A Mekkora összeget kell a cégnek minimálisan elhelyeznie a letéti számláján? Válassza ki a helyes megoldást!
| 40 eUSD
| 200 eUSD
| 400 eUSD
20./B Mi történik a letéti számla egyenlegével, ha az ügylet megkötésének másnapján a december 1-re vonatkozó határidős ár 96 dollárra csökken? Válassza ki a helyes megoldást!
| Az elszámolóház 200.000 USD-t jóváír a számlájára.
| Az elszámolóház 200.000 USD-t levon a számlájáról.
| Az elszámolóház 50.000 USD-t levon a számlájáról.
20./C Mi történik a letéti számla egyenlegével, ha az ügylet megkötésének másnapján a december 1-re vonatkozó határidős ár 107 dollárra emelkedik? Válassza ki a helyes megoldást!
| Az elszámolóház 200.000 USD-t jóváír a számláján.
| Az elszámolóház 350.000 USD-t levon a számlájáról.
| Az elszámolóház felmondja az ügyletet.
20./D Ha az utóbbi esetben a cég szeretne lezárni pozícióját, ezt milyen ügylettel teheti meg? Válassza ki a helyes megoldást!
| 50 kötésegység kőolaj határidős vásárlása december 1-jei lejárattal 93 USD/hordó határidős áron.
| 50 kötésegység kőolaj határidős vásárlása december 1-jei lejárattal 107 USD/hordó határidős áron.
| 50 kötésegység kőolaj határidős eladása december 1-jei lejárattal 100 USD/hordó határidős áron.