KURZUS: Pénzügyi tervezés

MODUL: II. modul

6. lecke: Portfoliókezelés

| A "felesleges" nyereség befektetésének legelterjedtebb és pénzügyileg is racionális módja egy befektetési portfolió kialakítása. Ezt a tevékenységet a vállalkozás végezheti kvázi önállóan, vagy akár a teljes portfoliókezelést - preferenciái kinyilvánítása mellett - pénzügyi szolgáltatóra bízhatja. Ebben a leckében azokról az ismeretekről lesz szó, amelyek szükségesek a portfoliókezelés folyamatának megértéséhez, a megfelelő portfolió kiválasztásának pénzügyi szempontjaihoz.
Tanulási útmutató
Tananyag
Dr. Kovács Gábor: Pénzügyi szolgáltatások és döntések, 6. fejezet (Portfoliókezelés).
Kulcsfogalmak
Portfolió Optimális portfolió Portfolió hozama Portfolió kockázata Korrelációs együttható Portfolió likviditása Diverzifikáció Egyedi kockázati preferencia Piaci preferencia Tőkeallokációs döntés Tőkeallokációs egyenes Eszközallokációs döntés Értékpapír-kiválasztási döntés
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 6. fejezethez (Portfoliókezelés) tartozó tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a portfolió fogalmát. felsorolásból ki tudja választani az portfolió értékelése során alkalmazott pénzügyi szempontokat. felsorolásból ki tudja választani a portfolió likviditásának fogalmát. felsorolásból ki tudja választani a portfolió likviditásának jellemzőit. felsorolásból ki tudja választani a portfoliók kialakításának pénzügyi előnyeit. felsorolásból ki tudja választani a diverzifikáció fogalmát. felsorolásból ki tudja választani a portfolió diverzifikálásának jellemzőit. felsorolásból ki tudja választani a hatékony portfolió kialakításának lépéseit. felsorolásból ki tudja választani a tőkeallokációs döntés fogalmát. felsorolásból ki tudja választani a tőkeallokációs egyenes fogalmát. felsorolásból ki tudja választani a tőkeallokációs egyenesen lévő és a tőkeallokációs egyenesen kívül eső pontok jelentését. felsorolásból ki tudja választani az eszközallokációs döntés fogalmát. felsorolásból ki tudja választani az értékpapír-kiválasztási döntés fogalmát. felsorolásból ki tudja választani az értékpapírok kiválasztása során figyelembe veendő szempontokat. ki tudja számolni a portfolió hozamát. ki tudja számolni egy két eszközből álló portfolió kockázatát. ki tudja számolni az adott kockázati szint mellett elérhető maximális hozamot és meg tudja határozni a portfolió összetételét. fel tudja írni a tőkeallokációs egyenes egyenletét.

| Önellenőrző kérdések
1. Válassza ki az alábbi felsorolásból a portfolió fogalmát!
| A portfolió egy legalább kétféle pénzügyi eszközt tartalmazó befektetési csomag.
| A portfolió egy legalább háromféle pénzügyi eszközt tartalmazó befektetési csomag
| A portfolió egy legalább négyféle pénzügyi eszközt tartalmazó befektetési csomag
2. Válassza ki az alábbi felsorolásból a portfolió értékelése során alkalmazott pénzügyi szempontokat!
| A portfolió hozama, kockázata és tőkeköltsége.
| A portfolió hozama, kockázata és belső megtérülési rátája.
| A portfolió hozama, kockázata és likviditása.
3. Válassza ki az alábbi felsorolásból a portfolió likviditásának fogalmát!
| A portfolió likviditása megmutatja, hogy egy adott pénzügyi eszköz milyen gyorsan, illetve milyen bevételekkel értékesíthető.
| A portfolió likviditása megmutatja, hogy egy adott pénzügyi eszköz milyen gyorsan, illetve milyen költségekkel értékesíthető.
| A portfolió likviditása megmutatja, hogy egy adott pénzügyi eszköz milyen gyorsan, illetve mekkora árfolyamnyereséggel értékesíthető.
4. Válassza ki az alábbi felsorolásból a portfolió likviditásának jellemzőit!
| A portfolió likviditása nehezen számszerűsíthető, ezért a gyakorlatban elterjedt általános mérőszáma nincs.
| A portfolió likviditása könnyen számszerűsíthető, ezért a gyakorlatban több mérőszámmal is mérik, például a likviditási gyorsrátával.
| A portfoliók likviditásának mérése során likviditási kategóriákat alakítanak ki és ezekbe sorolják az eszközöket.
5. Válassza ki az alábbi felsorolásból a portfolió kialakításának pénzügyi előnyeit!
| Diverzifikáció és az egyedi kockázati preferenciáknak való megfelelés.
| Diverzifikáció és a piaci kockázati preferenciáknak való megfelelés.
| Likviditás és egyedi kockázati preferenciáknak való megfelelés.
6. Válassza ki az alábbi felsorolásból a diverzifikáció fogalmát!
| A diverzifikáció egy befektetés kockázatának megosztása, növelése portfolió kialakítása révén.
| A diverzifikáció egy befektetés kockázatának csökkentése, portfolió megosztása révén.
| A diverzifikáció egy befektetés kockázatának megosztása, csökkentése portfolió kialakítása révén.
7. Válassza ki az alábbi felsorolásból a portfolió diverzifikálásának jellemzőit!
| A portfolió diverzifikálásával a piaci kockázat szüntethető meg, az egyedi kockázatot nem lehet megosztani.
| A portfolió diverzifikálásával az egyedi kockázat szüntethető meg, a piaci kockázatot nem lehet megosztani.
| A portfolió diverzifikálásával az egyedi kockázat szüntethető meg, a korrelációs kockázatot nem lehet megosztani.
8. Válassza ki az alábbi felsorolásból a hatékony portfolió kialakításának lépéseit!
| Tőkeallokációs döntés, eszközallokációs döntés, értékpapír-kiválasztási döntés.
| Tőkeallokációs döntés, forrásallokációs döntés, értékpapír-kiválasztási döntés.
| Tőkeallokációs döntés, tartalék-allokációs döntés, értékpapír-kiválasztási döntés.
9. Válassza ki az alábbi felsorolásból a tőkeallokációs döntés fogalmát!
| A tőkeallokációs döntés annak eldöntését jelenti, hogy a portfolió mekkora része álljon kockázatos, illetve kockázatmentes forrásból.
| A tőkeallokációs döntés annak eldöntését jelenti, hogy a portfolió mekkora része álljon kockázatos, illetve kockázatmentes befektetett eszközből.
| A tőkeallokációs döntés annak eldöntését jelenti, hogy a portfolió mekkora része álljon kockázatos, illetve kockázatmentes eszközből.
10. Válassza ki az alábbi felsorolásból a tőkeallokációs egyenes fogalmát!
| A tőkeallokációs egyenes megmutatja, hogy adott kockázat mellett mekkora a maximálisan elérhető hozam.
| A tőkeallokációs egyenes megmutatja, hogy adott kockázat mellett mekkora a maximálisan kifizetendő tranzakciós költség.
| A tőkeallokációs egyenes megmutatja, hogy adott kockázat mellett mekkora a maximálisan elérhető árfolyamnyereség.
11. Válassza ki az alábbi felsorolásból a tőkeallokációs egyenesen lévő és a tőkeallokációs egyenesen kívül eső pontok jelentését!
| A tőkeallokációs egyenes az elérhető kockázat-költség párokat mutatja. A tőkeallokációs egyenesen kívül eső pontok pénzügyileg nem hatékonyak vagy nem megvalósíthatók a vállalkozás számára.
| A tőkeallokációs egyenes az elérhető kockázat-hozam párokat mutatja. A tőkeallokációs egyenesen kívül eső pontok pénzügyileg nem hatékonyak vagy nem megvalósíthatók a vállalkozás számára.
| A tőkeallokációs egyenes az elérhető kockázat-hozam párokat mutatja. A tőkeallokációs egyenesen kívül eső pontok pénzügyileg hatékonyak és megvalósíthatók a vállalkozás számára.
12. Válassza ki az alábbi felsorolásból az eszközallokációs döntés fogalmát!
| Az eszközallokációs döntés megmutatja, hogy az optimális kockázatos eszköz milyen általános forráskategóriákat és milyen arányban tartalmazzon.
| Az eszközallokációs döntés megmutatja, hogy az optimális kockázatos eszköz milyen általános tartalék-kategóriákat és milyen arányban tartalmazzon.
| Az eszközallokációs döntés megmutatja, hogy az optimális kockázatos eszköz milyen általános eszközkategóriákat és milyen arányban tartalmazzon.
13. Válassza ki az alábbi felsorolásból az értékpapír-kiválasztási döntés fogalmát!
| Az értékpapír-kiválasztási döntés annak meghatározását jelenti, hogy konkrétan milyen források kerüljenek a kockázatos portfolióba.
| Az értékpapír-kiválasztási döntés annak meghatározását jelenti, hogy konkrétan milyen pénzügyi eszközök kerüljenek a kockázatos portfolióba.
| Az értékpapír-kiválasztási döntés annak meghatározását jelenti, hogy konkrétan milyen pénzügyi eszközök kerüljenek a kockázatmentes portfolióba.
14. Válassza ki az alábbi felsorolásból, hogy milyen szempontokat kell figyelembe venni az értékpapírok kiválasztása során!
| Olyan értékpapírok választása ajánlott, melyek hozamai között negatív korreláció van, ami elősegíti a kockázatcsökkentést.
| Olyan értékpapírok választása ajánlott, melyek hozamai között pozitív korreláció van, ami elősegíti a kockázatcsökkentést.
| Nem ajánlott olyan értékpapírokat választani, melyeket a vállalkozástól eltérő tevékenységi körben működő társaságok bocsátottak ki, mert ezáltal az adott kockázati faktornak való kitettség növekszik.
| Nem ajánlott olyan értékpapírokat választani, melyeket a vállalkozással azonos tevékenységi körben működő társaságok bocsátottak ki, mert ezáltal az adott kockázati faktornak való kitettség növekszik.
15. Vállalkozásunk maximum 16% kockázatot hajlandó vállalni. Tegyük fel, hogy az optimális kockázatos portfolió hozama 18%, hozamának szórása pedig 22%. Az egy éves diszkontkincstárjegyek hozama 10%. Százalékban fejezze ki az eredményeket!
15./A Határozza meg a tőkeallokációs egyenes egyenletét! Válassza ki a helyes megoldást!
| r P =10+0,364⋅ δ P
| r P =18+0,364⋅ δ P
| δ P =18+0,1⋅ r P
15./B Pénze hány százalékát fektesse a vállalkozás kockázatos eszközbe? Válassza ki a helyes megoldást!
| 50%
| 63,33%
| 72,73%
15./C Pénze hány százalékát fektesse a vállalkozás kockázatmentes eszközbe? Válassza ki a helyes megoldást!
| 27,27%
| 50%
| 36,67%
15./D Mekkora az elérhető maximális hozam? Válassza ki a helyes megoldást!
| 14,38%
| 15,82%
| 18%